### Príloha k TS

### Odpadové hospodárstvo

Prehľad odpadov produkovaných pri realizácii stavby „**Rekonštrukcia viacúčelovej budovy kultúrneho domu a obecného úradu, súp. č. 190**“ – dáva rámcovú predstavu o odpadovom hospodárstve v tejto fáze prípravy stavby.

Počas výstavby a jeho prevádzky sa predpokladá vznik rôznych druhov odpadov, pričom spôsob nakladania s týmito odpadmi musí byť zosúladený s platnými legislatívnymi ustanoveniami v oblasti odpadového hospodárstva.

Za odpadové hospodárstvo v priebehu výstavby bude zodpovedať generálny dodávateľ stavby, ktorý bude plniť všetky povinnosti ako pôvodca odpadov. V súčasnej dobe tento dodávateľ nie je známy, preto nie sú uvedené konkrétne lokality a firmy, kde sa bude odpad skladovať, resp. likvidovať.

Za odpadové hospodárstvo po realizácii stavby bude zodpovedať jej prevádzkovateľ – producent odpadu.

**A. Predpoklad vzniku odpadov počas realizácie stavby**

Počas realizácie stavby sa predpokladá vznik odpadov kategórie: ostatný – O, a nebezpečný – N (v zmysle vyhlášky MŽP SR č. 284/2001 Z.z. o kategorizácii odpadov – Katalóg odpadov, so zmenami uvedenými Vyhláškou 409/2002 Z.z.). Druhy odpadov sú uvedené v tabuľke aj s predpokladanými množstvami:

|  |  |  |  |  |
| --- | --- | --- | --- | --- |
| *Por. číslo* | *Číslo druhu*  *odpadu* | *Názov druhu odpadu* | *Kategória*  *odpadu* | *Množstvo* |
| *(t)* |
| ***1*** | *15 01 01* | *obaly z papiera a lepenky* | *O* | *3,0* |
| ***2*** | *15 01 02* | *obaly z plastov* | *O* | *1,2* |
| ***3*** | *15 01 10* | *obaly obsahujúce zvyšky nebezpečných látok alebo kontaminované nebezpečnými látkami* | *N* | *2,2* |
| ***4*** | *17 02 04* | *sklo, plasty a drevo obsahujúce nebezpečné látky alebo kontaminované nebezpečnými latkami* | *N* | *1,0* |
| ***5*** | *17 01 01* | *betón* | *O* | *1,7* |
| ***6*** | *17 01 02* | *tehly* | *O* | *1,5* |
| ***7*** | *17 01 03* | *obkladačky, dlaždice, keramika* | *O* | *2,5* |
| ***8*** | *17 01 07* | *zmesi betónu, tehál, obkladačiek, dlaždíc a keramiky iné ako uvedené v 17 01 06* | *O* | *2,0* |
| ***9*** | *17 02 01* | *drevo* | *O* | *1,01* |
| ***10*** | *17 04 05* | *železo a oceľ* | *O* | *1,7* |
| ***11*** | *17 05 06* | *Výkopová zemina iné ako 17 05 05* | *O* | *70,2* |

**Opis miesta vzniku odpadov a nakladanie s odpadmi počas realizácie stavby**

**Miesto vzniku odpadov**

Odpady pod poradovým číslom 1, 2, 3, 4, 5, 6, 7, 8 vznikajú počas výstavby objektu v rámci príslušných technologických postupov – producentom odpadu bude generálny dodávateľ stavby.

Odpad pod p. č. 11 vznikne pri výkopových prácach a terénnych úpravách – producentom odpadu bude generálny dodávateľ stavby. Umiestnenie odpadu sa predpokladá skládke. Organické vrstvy sa umiestnia v spolupráci s OÚ pre prípadnú rekultiváciu zdevastovaných plôch mimo pozemku investora.

Odpad pod p. č. 9, 10 vznikne ako súčasť prevádzky zariadenia staveniska.

**Nakladanie s odpadmi**

Odpad pod p. č. 1 - bude pôvodcom odpadu triedený, zhromažďovaný a následne odovzdaný do najbližšej zberne papierového odpadu na ďalšiu recykláciu – spôsob zhodnotenia R2 (podľa prílohy č.2 k zákonu 223/2001 Z.z.)

Odpady pod p. č. 2, 3, 6, 7, 8, 9 – budú pôvodcom odpadu triedené, zhromažďované a v pravidelných intervaloch vyvážané na skládku odpadov, ktorá má na uloženie týchto odpadov povolenie – spôsob zneškodnenia D1 (podľa prílohy č.3 k zákonu 223/2001 Z.z.)

Odpad pod p. č. 4 – bude pôvodcom dočasne uložený pred zberom v mieste vzniku (na jestvujúcom dočasnom úložisku odpadov - jedná sa o obaly z náterových hmôt). Uložený bude v uzavretých vodotesných nádobách. Likvidáciu odpadu zabezpečí príslušná firma pre likvidáciu nebezpečných odpadov tohto druhu

Odpad pod p. č. 5 – bude odvezený na skládku

Odpad pod p. č. 10 – bude pôvodcom (realizačná firma) triedený, zhromažďovaný a následne odovzdaný do najbližšej zberne kovového šrotu na ďalšiu recykláciu – spôsob zhodnotenia R2 (podľa prílohy č.2 k zákonu 223/2001 Z.z.)

Odpad pod p.č. 11 – bude pôvodcom zhromažďovaný na depónii v mieste pozemku, prevyšujúca časť sa odvezie na skládku. Jedna depónia bude obsahovať organické zeminy nevhodné pre ďalšie stavebné využitie. Táto zemina v odhadovanom množstve podľa kapitoly 3 bude umiestnená podľa pokynov OÚ. Druhá depónia bude obsahovať nesúdržné zeminy vhodné do ďalších zásypov a využije sa v mieste stavby. – spôsob zhodnotenia R10 (podľa prílohy č.2 k zákonu 223/2001 Z.z.)

Vzniknuté odpady budú uložené v nádobách na to určených, zabezpečujúcich únik odpadu (napr. kontajneroch, smetných nádobách a pod., použiť napr. katalóg MEVAKO 2001 Brzotín, AJ OZAP a pod.). Uskladnené budú na spevnenej ploche tak aby bol zamedzený prístup nepovolaným osobám. Miesto dočasného uskladnenia bude prestrešené. Zneškodnenie, resp. využitie bude zabezpečené podľa vyššie uvedeného popisu.

Pretože množstvo NO nepresahuje množstvo 100kg/rok nie je potrebné žiadať MÚ o udelenie súhlasu na nakladanie s NO. Zmluva o zneškodňovaní odpadu bude uzavretá generálnym dodávateľom stavby po jeho výbere s oprávnenou firmou na nakladanie s odpadmi.

Ku kolaudácii pôvodca odpadu (generálny dodávateľ stavby) predloží doklady o likvidácii jednotlivých druhov odpadu.

**B. Predpoklad vzniku odpadov po ukončení výstavby**

Po ukončení výstavby sa predpokladá vznik odpadov ostatných – O, zvláštnych – Z a nebezpečných – N (v zmysle vyhlášky MŽP SR č.284/2001 Z.z. o kategorizácii odpadov – Katalóg odpadov). Upresnenie vzniku odpadov bude v ďalšom stupni projektovej dokumentácie.

**Druhy odpadov sú uvedené v tabuľke:**

|  |  |  |
| --- | --- | --- |
| Kód  odpadu | Názov odpadu | Kategor. odpadu |
| 20 01 01 | Zberový papier a iný odpadový papier neznečistený | O |
| 20 01 02 | Odpadové sklo neznečistené škodlivinami | O |
| 20 01 21 | Odpad z ortuti, zvyšky s obsahom ortuti, ortuťové výbojky, žiarivky | N |
| 13 05 01 | Zvyšky s lapačov piesku | N |
| 15 01 02 | Obaly a nádoby z plastov neznečistené škodlivinami | O |
| 20 03 01 | Zmes komunálneho odpadu - ČOV | O |
| 20 03 03 | Uličné smeti | O |
| 20 02 01 | Odpad zo zelene | O |

Zabezpečenie súladu s  legislatívnou v oblasti odpadového hospodárstva

V zmysle platnej legislatívy v oblasti odpadového hospodárstva pôvodcovi odpadov vyplýva povinnosť zabezpečiť nasledovné:

* viesť a uchovávať evidenciu o druhoch a množstvách vzniknutých odpadov, ich uskladnení, využití alebo zneškodnení v zmysle §19 ods. 1 písm. g/ zákona č. 223/2001 o odpadoch
* dodržiavať ohlasovaciu povinnosť o vzniku, množstve, charaktere a nakladaní s odpadmi príslušnému orgánu správy v zmysle § 19 ods. 1 písm. h/ zákona č. 223/2001 o odpadoch
* využiť vzniknuté odpady ako zdroj druhotných surovín alebo energie vo vlastnej činnosti (v prípade možnosti) v zmysle § 19 ods. 1 písm. d/ zákona č. 223/2001 o odpadoch
* zabezpečiť zneškodnenie odpadov v súlade s § 19 ods. 1 písm. f/ zákona č. 223/2001 o odpadoch
* splniť povinnosť spracovať program odpadového hospodárstva (POH) v zmysle § 6 zákona č. 223/2001 o odpadoch
* vypracovať prevádzkový poriadok pre skladovanie nebezpečných odpadov a havarijný plán o povinnosti v prípade havárie pri manipulácii s nebezpečným odpadom
* pri nakladaní s nebezpečným odpadom vybaviť súhlas na nakladanie s nebezpečným odpadom vydaný príslušným orgánom štátnej správy v odpadovom hospodárstve v zmysle § 7 zákona č. 223/2001 o odpadoch

**Ohrozenie životného prostredia pri nakladaní s odpadmi**

Pri nakladaní s odpadmi, ktoré vzniknú počas realizácie stavebného objektu„**Rekonštrukcia viacúčelovej budovy kultúrneho domu a obecného úradu, súp. č. 190**“ – nie je predpoklad ohrozenia životného prostredia, pokiaľ sa budú vzniknuté druhy odpadov zhromažďovať a skladovať oddelene na vyčlenenom mieste, kde budú zabezpečené proti odcudzeniu, znehodnoteniu a prípadnému úniku do okolia za predpokladu dodržiavania prevádzkového poriadku a havarijného plánu vypracovaného pre skladovanie nebezpečných odpadov. Pôvodca môže zabezpečiť využitie alebo zneškodnenie všetkých druhov odpadov buď samostatne alebo prostredníctvom oprávnenej sprostredkovateľskej organizácie, ktorá zabezpečí prepravu a zneškodnenie všetkých druhov odpadov na základe platných povolení vydaných príslušnými orgánmi štátnej správy (Okresný úrad, odbor životného prostredia).

V Žiline, máj 2017

Vypracoval : Ing. Arch. Jozef SOBČÁK